**VÁLLALKOZÁSI SZERZŐDÉS**

- TERVEZET –

(a részspecifikus elemek szürke háttérszínnel jelölve)

A jelen szerződés (a továbbiakban: a **Szerződés**) az alább jelölt helyen és időpontban jött létre

**Kisbér Város Önkormányzata** (székhelye: 2870 Kisbér, Széchenyi Utca 2.; adószáma: 15729693-2-11; bankszámlaszáma: …………………………………; képviseli: Sinkovicz Zoltán polgármester), mint megrendelő (a továbbiakban: Megrendelő)

és a

………………. (székhelye: ……………….; cégjegyzékszáma: ……………….; adószáma: ……………….; bankszámlaszáma: ……………….; MKIK kamarai regisztrációs szám: …………….) mint vállalkozó (a továbbiakban: **Vállalkozó**)

(a továbbiakban a Megrendelő és a Vállalkozó külön-külön: **Fél**, illetve együttesen: **Felek**) között.

**ELŐZMÉNYEK**

* + - * 1. A Megrendelő a Közbeszerzési Értesítőben KÉ- …………… számon, 20. ………….. napján megjelent eljárást megindító hirdetménnyel, a közbeszerzésekről szóló 2015. évi CXLIII. törvény Harmadik Rész 112. § (1) bekezdés b) pontja szerinti „Energetikai korszerűsítés Kisbéren-TOP\_PLUSZ” tárgyú, nyílt közbeszerzési eljárást (a továbbiakban: „közbeszerzési eljárás”) indított.
				2. A Vállalkozó 2025. ……… napján ajánlatot nyújtott be az 1.1. pontban meghatározott feladatok teljesítése tárgyában, amely ajánlatot a Megrendelő az ajánlatok bírálatát követően érvényesnek, majd a legelőnyösebbnek és ezáltal nyertesnek nyilvánította. Felek a Kbt. 131. § (2) bekezdésére tekintettel a következőkben határozzák meg a nyertes ajánlat azon elemeit, amelyek értékelésre kerültek a közbeszerzési eljárás értékelési szempontjai alapján:

Vállalkozó a szerződés teljesítését az alábbi - számszerűsíthető adatok - szerint vállalja:

1. 2. rész esetében

|  |  |
| --- | --- |
| **1.** Teljes nettó vállalkozói díj (a teljes építési beruházásra vonatkozó, - általános forgalmi adó nélkül számított - vállalkozói díj HUF-ban kifejezve) | ……….. nettó Ft |
| **2.1. Az M/1/1. alk. köv. bemutatott szakember építési szakterületen szerzett többlet szakmai gyakorlata** (hónapokban, min. 0 - max. 36 hónap) | ……………… hónap, ……………. szakember |
| **2.2. Az M/1/2. alk. köv. bemutatott szakember építményvillamossági szakterületen szerzett többlet szakmai gyakorlata** (hónapokban, min. 0 - max. 36 hónap) | ……………… hónap, ……………. szakember |
| **3. Kivitelezés során alkalmazott gépek és járművek CO2 kibocsátása** (összesen g/kivitelezés időtartama) | …… g |

3. rész esetében

|  |  |
| --- | --- |
| **1.** Teljes nettó vállalkozói díj **(a teljes építési beruházásra vonatkozó, - általános forgalmi adó nélkül számított - vállalkozói díj HUF-ban kifejezve)** | ……….. nettó Ft |
| **2. Többlet jótállási idő (a vállalt többlet jótállási idő hónapokban kifejezve, 36 hónap + min 0, max. 24 hónap)** | ……………… hónap |
| **3. Az M/1/1. alk. köv. bemutatott szakember építményvillamossági szakterületen szerzett többlet szakmai gyakorlata** (hónapokban, min. 0 - max. 36 hónap) | ……………… hónap, ……………. szakember |

* + - * 1. A Megrendelő által a Vállalkozó részére fizetendő összegek ellenében és a jelen Szerződésben foglalt kölcsönös kötelezettségvállalásoknak megfelelően, a Felek a közbeszerzési eljárásra tekintettel, a Kbt. 131. §-a alapján, az alábbi megállapodást kötik. A közbeszerzési eljárás dokumentumai a Szerződés 1. számú mellékletét, a Vállalkozó nyertes ajánlata a Szerződés 2. számú mellékletét képezi.

1. A SZERZŐDÉS ÉRTELMEZÉSE

* 1. Definíciók

A Szerződésben szereplő, nagy kezdőbetűvel írt szavak és kifejezések az alábbi jelentéssel bírnak:

**Építési Terület** jelenti a 2870 Kisbér, PERCZEL M. U. 36. HSZ. (hrsz: 1735/5.), Kossuth Lajos utca 53. (hrsz: 5063.), Deák Ferenc utca 65-71. (hrsz: 1122/3.) továbbá a műszaki tartalomban rögzített egyéb helyszínek.

**Kbt**. a közbeszerzésekről szóló 2015. évi CXLIII. törvényt jelenti.

**Közbeszerzési Dokumentum** jelenti a Kbt. 3. § 21. pontban meghatározott, a közbeszerzési eljárás keretében keletkezett valamennyi dokumentumot.

**Létesítmény** jelenti a jelen Szerződés 1. mellékletében meghatározott, a jelen Szerződés szerinti kivitelezési munkával érintett területek.

**Munkálatok** jelentik mindazt a mérnöki, beszerzési, építési, kivitelezési, építésirányítási, szállítási, betanítási, tesztelési, engedélyeztetési és forgalombahelyezési szolgáltatás, illetve a dokumentumok, építőanyagok, berendezések, rendszerek, alkatrészek és összetevők biztosítását, amely a jelen Szerződés tárgyával kapcsolatos mérnöki munkákhoz, építéshez, teszteléshez és üzembe helyezéshez, illetve Vállalkozó jelen Szerződésben foglalt minden egyéb kötelezettségvállalásának teljesítéséhez szükséges.

**Műszaki Dokumentáció** jelenti a jelen Szerződés 1. Mellékletét képező, a Létesítményre vonatkozó műszaki leírásokat tartalmazó dokumentumok összességét (ideértve a Megrendelő rendelkezésére álló engedélyeket is).

**Ptk**. jelenti a Polgári Törvénykönyvről szóló 2013. évi V. törvényt.

**Tételes költségvetés** jelenti a Vállalkozó által a jelen Szerződés teljesítésére vonatkozóan adott és 2. melléklet alatt csatolt árajánlatát, részletes tételenkénti bontásban.

**Többletmunka** jelenti a Szerződésben és Műszaki Dokumentációban szereplő, de a Vállalkozó tételes költségvetésében (2. melléklet) és a vállalkozói díj meghatározásánál figyelembe nem vett munkatételt és az olyan munkát, amely a Létesítmény rendeltetésszerű használatra alkalmasságához szükséges (Ptk. 6:244.§ (1) bekezdése).

**Pótmunka** alatt a Ptk. 6:244. § (2) bekezdésben meghatározott munkák, ill. a 191/2009. (IX.15.) Korm. rendelet 2. § f) pontjában meghatározott munkák értelmezhetőek a jelen szerződésben meghatározottak szerint. Felek rögzítik, hogy Vállalkozó kifejezetten kijelenti, tudomással bír arról, hogy azon munka sem számolható el, amelyet ugyan Vállalkozónak műszaki szükségességből a rendeltetésszerű használat érdekében el kellett végeznie, de amelynek műszaki szükségességével a Vállalkozó az átalánydíj meghatározásakor előzetesen kellő gondosság mellett számolhatott volna (többletmunkának minősül). A pótmunka esetén a Felek a Kbt. előírásai szerint járnak el. A pótlólagos munkák elszámolása a következőképpen történhet: Azon anyagok és munkanemek esetében, melyekre vonatkozóan nem tartalmazott egységárat a Vállalkozó árazott költségvetése, árajánlatok bekérése útján történik az elszámolás, egyéb esetekben a Vállalkozó árazott költségvetése irányadó

**Vállalkozói Díj** a lenti 3.1 pontban meghatározott díjat jelenti.

* 1. További értelmezési szabályok

A jelen Szerződésben

* + 1. a fenti 1.1 pontban meghatározott fogalmak és kifejezések a mellékletekre is vonatkoznak;
		2. a tartalomjegyzék, a pontok és bekezdések, valamint a mellékletek címe csak a hivatkozás megkönnyítését szolgálja, és a Szerződés értelmezését nem befolyásolja;
		3. az előzményekre, pontokra, bekezdésekre vagy mellékletekre történő hivatkozások ellentétes rendelkezés hiányában a jelen Szerződés előzményeire, pontjaira, bekezdéseire, mellékleteire vonatkoznak;
		4. a jogszabályokra történő hivatkozások mindig azok módosításaira, kivételeire is vonatkoznak, és minden egyéb hatályban lévő jogszabály későbbi módosításai, illetve később hatályba lépő részei is beleértendők;
		5. az egyes számú megfogalmazások többes számban is értendőek és fordítva;
		6. az egyes fejezetekbe való besorolás a jelen Szerződés és mellékletei érvényesíthetőségét nem befolyásolja;
		7. a megállapodásokra, nyilvántartásokra, okmányokra, engedélyekre, szabályzatokra vagy egyéb iratokra (a jelen Szerződést is beleértve), illetve azok rendelkezéseire történő hivatkozások ezeknek az iratoknak a módosított, megváltoztatott, kiegészített, hatályát vesztett vagy megújított változataira is vonatkoznak.
	1. Ellentmondások

A jelen Szerződés és annak mellékletei közötti bármilyen ellentmondás esetén a jelen Szerződésben foglaltak irányadók. A jelen Szerződés mellékletei közötti bármilyen ellentmondás esetén az 1. Mellékletben foglaltak irányadóak.

1. A SZERZŐDÉS TÁRGYA
	1. A Megrendelő megrendeli, a Vállalkozó pedig vállalja a Létesítmény teljes körű kivitelezését az 1. számú Mellékletnek, a jelen Szerződésnek, a szükséges engedélyeknek, és terveknek és a kivitelezési helyszíneken megismert körülményeknek, valamint a vonatkozó jogszabályoknak megfelelően.
	2. A Felek az egyértelműség kedvéért rögzítik, hogy a Vállalkozó által teljesítendő Munkálatok magukban foglalják a jelen Szerződés tárgyához kapcsolódó összes előkészítő és felvonulási munkát, az anyagminta bemutatásokat, a közterület foglalásokat (amennyiben szükséges), a műszaki, hatósági átadás-átvételi eljárások lefolytatását, az esetleges jótállási és szavatossági munkák elvégzését a Létesítményben, a szomszédos épületrészekben és az Építési Területen a Munkálatok során esetlegesen okozott károk helyreállítását, valamint bármely egyéb munkálatot, amely a jelen Szerződés szerinti kivitelezéshez szükséges.
2. VÁLLALKOZÓI DÍJ

A Vállalkozó a Létesítmény kivitelezésének ellentételezéseként nettó [●] HUF + ÁFA, azaz bruttó [●] HUF vállalkozói díjra (a továbbiakban: Vállalkozói Díj) jogosult. Az ÁFA mértéke és elszámolása az egyenes ÁFA elszámolás szabályai szerint történik.

A Vállalkozói Díj átalánydíj és tartalmazza a Vállalkozó jelen Szerződés szerinti teljesítésével összefüggésben felmerülő valamennyi költségét függetlenül attól, hogy a Műszaki Dokumentációban, a Tételes költségvetésben, a Teljesítési és számlázási ütemtervben a feladat, munkanem vagy munka konkrétan nevesítve lett-e vagy sem. A Vállalkozói Díj tartalmazza az euró-forint esetleges árfolyamváltozásának többletköltségeit és azon munkafolyamatok költségét is, amelyek jelen szerződésben, illetve a mellékleteiben külön nevesítve nincsenek ugyan, de az elvállalt munkák és azok meglevő és épülő részekhez csatlakozó felületeinek komplett, rendeltetésszerű használatra alkalmas megvalósításához szükségszerűen hozzátartoznak.

* 1. A jelen Szerződés hatályba lépésének időpontja nem befolyásolja a Vállalkozói Díj összegét és a Vállalkozói Díj egyoldalúan nem módosítható a jelen Szerződés hatálya alatt.
	2. Vállalkozó a Vállalkozási Díjat a Közbeszerzési Dokumentum, a Megrendelő igényei és a végrehajtandó feladat átfogó értékelését és áttekintését követően, a hiányzó információkat beszerezve és a meglévő tervezési eltéréseket, hibákat és hiányosságokat kiküszöbölve határozta meg. Vállalkozó semmilyen követelést nem jogosult érvényesíteni a Megrendelővel szemben jelen pontban felsorolt dokumentumok bármely vélt vagy valós hiányossága miatt.
	3. A többlet- és pótmunka végzésére kizárólag a közbeszerzési eljárás keretében kötött szerződésre vonatkozó előírások megtartásával, a közbeszerzési törvény és a 322/2015. (X. 30.) Korm. rendelet vonatkozó rendelkezéseinek betartásával kerülhet sor.
1. FIZETÉSI FELTÉTELEK
	1. Megrendelő rögzíti, hogy a Vállalkozói Díjat európai uniós támogatás keretében elnyert (támogatási szerződés száma: TOP-Plusz-2.1.1-21-KO1-2022-00007), 100,000000%-os intenzitású támogatásból finanszírozza, utófinanszírozás keretében. A támogató a támogatás összegét közvetlenül a Megrendelő, mint kedvezményezett részére teljesíti, így kizárólag a Megrendelő téríti majd meg az egyes számlák ellenértékét a Vállalkozó felé.
	2. Fizetési ütemterv

előleg: Vállalkozó a Vállalkozói Díj …%-a előlegre jogosult a Kbt. 135. § (7) bekezdése alapján. Vállalkozó az előleg bekérőt úgy köteles kiállítani - amennyiben az előlegre igényt tart -, hogy azt a Megrendelő legkésőbb az építési munkaterület átadását követő 15. napig meg tudja fizetni. Amennyiben a Vállalkozó előlegszámlát nem állít ki, Megrendelő úgy tekinti, hogy Vállalkozó nem igényel előleget. Az előleg az 1. részszámlából kerül elszámolásra. Vállalkozó az alábbi számlázási ütemezés szerint állítja ki a számláit:

1. részszámla: Vállalkozó a nettó Vállalkozói Díj …%-ának megfelelő mértékű részszámlát jogosult kiállítani a Létesítmény Megrendelő által igazolt, …%-os készültségi fokának elérését követően.

végszámla: Vállalkozó a nettó Vállalkozói Díj …%-ának megfelelő mértékű végszámlát jogosult kiállítani a teljesítési igazolás szerződésszerű aláírása után.

* 1. Vállalkozó minden számlát a Megrendelő nevére és székhelyére köteles kiállítani, valamint azon köteles feltüntetni a Megrendelő és a Vállalkozó adószámát, továbbá az elvégzett munka pontos megnevezését. A számlához minden esetben csatolni kell a teljesítési igazolás műszaki ellenőr által is aláírt másolatai példányát. A számla fizetési határideje a számla kiállításától számított 30. nap. A fizetés időpontja a Megrendelő bankszámlája megterhelésének időpontja. A nem szerződésszerűen és jogszerűen kiállított, a Szerződés szerint szükséges mellékleteket nem tartalmazó számla nem fogadható be, ezekben az esetekben Megrendelő fizetési késedelme kizárt.
	2. Amennyiben bármely, a jelen szerződés alapján ténylegesen esedékes összeg kifizetése az előírt fizetés napjához képest késedelmes, Vállalkozó késedelmi kamatra jogosult a ki nem fizetett összeg után a késedelem idejére a Ptk. alapján.
	3. A számla kifizetése a Kbt. 135. § (1), (3) és (5)-(7) bekezdései alapján, illetve a Ptk. 6:130. § (1)-(2) bekezdése, illetve amennyiben a nyertes ajánlattevő a teljesítéshez alvállalkozót vesz igénybe, a Ptk. 6:130. § (1)-(2) bekezdésétől eltérően a Kbt. 135. § (3) bekezdése szerint történik, figyelemmel az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 30. és 32. §-aiban foglaltakra.

A kifizetésre alkalmazandó az államháztartásról szóló 2011. évi CXCV. törvény (Áht.), a 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. Korm. rendelet, az általános forgalmi adóról szóló 2007. évi CXXVII törvény (Áfa törvény).

* 1. A Vállalkozó a jelen Szerződés alapján fennálló semmilyen (meglévő vagy jövőbeli) kintlévőségét vagy követelését nem ruházhatja át (ideértve, de nem kizárólag a faktoringot), zálogosíthatja el vagy terhelheti meg más módon Megrendelő előzetes írásos, szabályszerűen aláírt jóváhagyása nélkül, melynek megadásáról Megrendelő teljes mértékben saját belátása szerint dönt.
	2. A Megrendelő a Vállalkozónak fizetendő Vállalkozói Díjba a Vállalkozóval szemben fennálló, általa elismert egynemű és lejárt egyéb követelését beszámíthatja.
	3. A Vállalkozó

a) nem fizethet, illetve nem számolhat el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;

b) köteles a Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé tenni és a Kbt. 143. § (3) bekezdése szerinti ügyletekről a Megrendelőt haladéktalanul értesíteni.

A külföldi adóilletőségű nyertes ajánlattevő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.

1. AZ ÉPÍTÉSI TERÜLET

* 1. A Megrendelő az Építési Területet a jelen **Szerződés hatályba lépésétől számított legkésőbb 15 napon** belül adja át a Vállalkozó részére, melynek megtörténtéről a Felek jegyzőkönyvet vesznek fel és amelyet az e-naplóban is rögzítenek. Az Építési Terület átvételének napja az e-naplóban rögzített dátum. Az Építési Terület átvételétől a Vállalkozó haladéktalanul köteles a Munkálatokat megkezdeni. A Vállalkozó az Építési Terület átvételétől kezdve szabad és folyamatos hozzáféréssel rendelkezik az Építési Területhez, és viseli a kárveszélyt az Építési Területre, az Építési Területen tárolt eszközökre, az Építési Területen általa már elvégzett beruházásokra vonatkozóan.

* 1. A Vállalkozó köteles a Megrendelő által meghatározott feltételek szerint az Építési Területet körülkeríteni és valamennyi jogszabály és hatósági előírás által meghatározott minden feltételt betartani.

* 1. A Vállalkozó meggyőződött arról, hogy az Építési Területhez vezető megközelítési útvonal megfelelő és rendelkezésre áll. A Vállalkozó felelős az építkezés megközelítési útvonalán a tevékenyégéből adódó szennyeződések rendszeres és folyamatos eltávolításáért és károk elhárításáért. A Megrendelő nem felel olyan követelésekért, amelyek a Vállalkozónak az Építési Területen történő építkezés megközelítési útvonalának használatából erednek.

* 1. A Munkálatok végzése során a Vállalkozó az Építési Területet minden szükségtelen zavaró tényezőtől megóvja, és Vállalkozó gondoskodik a Munkálatokhoz szükséges felszerelésnek és anyagkészletének az elkülönített és szakszerű tárolásáról, őrzéséről. A Vállalkozó az Építési Területről a Munkálatok elvégzéséhez már nem szükséges minden törmeléket, hulladékot folyamatosan eltakarít, és elszállít. A teljesítési Igazolás kiállítását megelőzően a Vállalkozó az Építési Területről eltakarít és elszállít minden felszerelést, többlet anyagot, törmeléket, hulladékot, veszélyes anyagot, amelyek a Munkálatok elvégzése során keletkeztek, vagy amelyeket aközben használtak. A Vállalkozó az Építési Területet a Megrendelő által elfogadott, rendezett és biztonságos állapotban hagyja. Amennyiben Vállalkozó a jelen pont szerint nem távolítja el a hátra maradt felszerelést, többlet anyagot, törmeléket, hulladékot, veszélyes anyagot, a Megrendelő azt a Vállalkozó költségére elszállíthatja vagy elszállíttathatja.
1. TELJESÍTÉSI HATÁRIDŐK, TELJESÍTÉSI IGAZOLÁS, KÖTBÉR

* 1. **Teljesítési határidők**

Vállalkozó valamennyi kivitelezési Munkálatot a munkaterület átadás-átvételétől számított …. hónapos határidőn belül köteles elvégezni és készrejelenteni, valamint a műszaki átadás-átvételi eljárást megkezdeni. Megrendelő előteljesítést elfogad.

6.2 Műszaki átadás - átvétel

A Munkálatok szerződésszerű teljesítése esetén a Felek a Ptk. 6:247. § (2) bekezdésének megfelelő műszaki átadás-átvételt lefolytatják és arról jegyzőkönyvet készítenek. A műszaki átadás-átvételi jegyzőkönyv nem minősül teljesítési igazolásnak. Felek rögzítik, hogy a műszaki átadás-átvételt az előírt teljesítési határidőn belül szükséges megkezdeni.

A Felek rögzítik, hogy valamennyi készültségi fok elérését a Megrendelő (és a műszaki ellenőr) írásban igazolja a részszámla kiállítása érdekében, az azonban nem tekinthető műszaki átadás-átvételi jegyzőkönyvnek, illetve az elvégzett Munkálatok szerződésszerű teljesítésének elismeréseként.

A műszaki átadás – átvétel időtartama maximum 30 nap és a műszaki átadás-átvételi jegyzőkönyv aláírásával zárul. Amennyiben Vállalkozó hibásan teljesít úgy a hibajegyzék írásos felvételét követően a hibákat köteles a Megrendelő által meghatározott határidőn belül kijavítani. A hibajavításra biztosított határidő és Vállalkozó javítási munkái sem haladhatják meg az átadás-átvételre biztosított 30 napos határidőt.

* 1. Megrendelő a végszámla esetében a teljesítésigazolás kiállítására akkor köteles, ha az alábbiak mindegyike teljesült:
		1. a jelen Szerződés szerinti kivitelezésével kapcsolatos, jelen Szerződésből fakadó kötelezettségeit a Vállalkozó hiánytalanul teljesítette (azaz a vonatkozó műszaki átadás-átvételi jegyzőkönyv aláírásra került és a Vállalkozó a hibajegyzék szerinti hibákat kijavította).
		2. a Vállalkozó az Építési Területet átadás-átvételi jegyzőkönyvek aláírásával átadta a Megrendelőnek a 191/2009. (IX.15.) Korm. rendelet 33.§-ában foglaltak teljesítése mellett;
		3. a Vállalkozó írásban megerősítette a Megrendelő felé, hogy a Létesítmény vagy annak bármely része tekintetében egyetlen alvállalkozó sem támaszt semmilyen követelést, továbbá átadta az alvállalkozói naplók igazolt lezárását tanúsító dokumentumot a Megrendelőnek;
		4. a Vállalkozó a 8. pontban foglalt valamennyi kötelezettségének eleget tett.

A teljesítési igazolás kiállításának feltétele a Megrendelő által kijelölt műszaki ellenőr által kibocsátott műszaki igazolás.Amennyiben a teljesítés nem szerződésszerű, a Megrendelő a teljesítési igazolás kiállítását megtagadhatja és a Vállalkozó a többletköltségek viselése mellett köteles továbbra is szabályszerűen teljesíteni.

A teljesítési igazolás aláírására jogosult személy a Megrendelő részéről …………………….. (tel: ……………………..); e-mail: ………………………….), míg a Vállalkozó részéről: [•] (tel: [•]; e-mail: [•]). A teljesítési igazolást a műszaki ellenőr is köteles jóváhagyólag aláírni.

Vállalkozó a végszámla kifizetését követően köteles az átadási dokumentáció Megrendelő részére történő rendelkezésre bocsátására. A dokumentációnak az alábbi követelményeket kell kielégítenie:

Formai követelmények:

(a)      oldalszámozott tartalomjegyzék; az oldalak folyamatos számozása;

(b)      1 eredeti, 1 másolati + 1 elektronikus példány (az elektronikus példányban a megvalósulási tervek .dwg és .pdf állományokkal is).

(c)       a dokumentáció oldalait cégszerű aláírással kell ellátni

Tartalmi követelmények:

(a)      felelős műszaki vezetői és kivitelezői nyilatkozatok;

(b)      beépített anyagok megfelelőségi dokumentumai;

(c)       építési hulladékkezelés dokumentumai

(d)      mérési-, valamint labor jegyzőkönyvek;

(e)      jelen szerződésben rögzített egyéb dokumentumokat

(f)        jótállási jegyeket

(g)      beépített szerkezetek, berendezési és felszerelési tárgyak használati és karbantartási utasításait

(h)      jogszabályban rögzített egyéb iratokat

(i)        vizsgálati jegyzőkönyvek (pl: tömörség, teherbírás, vízzáróság, nyomáspróba, ivóvízvizsgálat, stb...);

(j)        beüzemelési, próbaüzemi jegyzőkönyvek;

(k)       tanúsítványok;

(l)        megvalósulási tervdokumentáció; jogosult geodéta által készített geodéziai bemérési terv, keresztszelvények, térfogatszámítás (koordinátajegyzék); megvalósulási tervlapok."

* 1. A Vállalkozó a késedelem alól nem mentesülhet időjárási körülményekre, valamint erőforrás-, kapacitáshiányra hivatkozással.

* 1. Megrendelő előteljesítést azzal fogad el, hogy ilyen esetben a Vállalkozó a Vállalkozói Díjon felül nem jogosult további ellentételezést követelni.

* 1. Felek megállapodnak, hogy jelen Szerződés szerinti teljesítést illető esetleges vitáik nem késleltetik a jelen Szerződésben vállalt kötelezettségek teljesítését.
	2. A Felek megállapodnak abban, hogy ha a Vállalkozó bármely okból – kivéve a Vis maior esemény következtében fellépő késedelem esetét – a 6.1. pont szerinti határidőhöz képest késedelembe esik, úgy kötbért köteles fizetni a Megrendelő részére (a továbbiakban: **Késedelmi Kötbér**). A Késedelmi Kötbér mértéke a késedelem minden megkezdett napjára vonatkozóan a nettó Vállalkozói Díj 1%-a, de legfeljebb a teljes nettó vállalkozói díj 30%-a. Amennyiben a Vállalkozó késedelme következtében a Késedelmi Kötbér eléri a jelen pont szerinti maximális értéket, úgy a Megrendelő jogosult felmondani a szerződést, és meghiúsulási kötbért követelni a Vállalkozótól. Felmondás esetén Megrendelő és Vállalkozó kötelesek a felmondás közlésének napján fennálló állapot szerint elszámolni egymással.
	3. Amennyiben a teljesítés a Vállalkozó - a Ptk. 6:186. § (1) bekezdése alapján - olyan okból amelyért felelős, a teljesítés megtagadása vagy lehetetlenülése, a fenti 6.6 pont szerinti jelentős késedelme vagy hibás teljesítése miatt meghiúsul, a Vállalkozó a teljes nettó vállalkozói díj 30%-ának megfelelő meghiúsulási kötbért (a továbbiakban: **Meghiúsulási Kötbér**) köteles megfizetni és köteles a Megrendelő ezt meghaladó esetleges kárát, ideértve a Ptk. 6:141.§ szerinti kárát is megtéríteni, a polgári jog általános szabályai szerint. A Késedelmi Kötbér mértéke a Meghiúsulási Kötbérbe beszámítandó.
	4. Megrendelő fenti 6.7 – 6.8 pontokban biztosított jogai nem értelmezhetőek a Megrendelő egyéb jogszabály alapján a Vállalkozó szerződésszegése esetén fennálló jogainak korlátozásaként (ideértve többek között a kártérítés követelését). A teljesítés elfogadása nem jelenti azt, hogy Megrendelő késedelmi kötbérigényéről lemondott volna.
	5. A megvalósítás során az ajánlatban megadott értékelésre kerülő „Kivitelezés során alkalmazott gépek és járművek CO2 kibocsátása” össz-mennyiséget tartani kell, melynek követelményét a műszaki ellenőr ellenőrzi az alábbiak szerint:
* az ajánlatban bemutatott sávos ütemterv szerinti járművek kerülnek-e használatra a teljesítés során;
* az ajánlatban bemutatott anyagnyerőhelyről/gyártótól történik az anyagok/építőipari alapanyagok beszállítása;
* az ajánlatban bemutatott befogadó hulladék lerakóhoz történik az építési hulladék beszállítása;

A nyertes ajánlattevő feladata ajánlatában tett megajánlásának szerződés teljesítése során történő betartásának dokumentálása. A dokumentációt úgy kell összeállítania, hogy azt a műszaki ellenőr és a szerződés teljesítését esetlegesen ellenőrző szervek is kontrollálni tudják (összegezések, alátámasztó okiratok, fotó dokumentáció). A mérlegjegyeket ill. a szállító leveleket úgy kell a nyertes ajánlattevőnek kiállíttatnia a hulladék a befogadóval, hogy abból kiderüljön, hogy a hulladék jelen építési beruházás helyszínéről származik.

A műszaki ellenőr a nyertes ajánlattevő ajánlatában tett megajánlásai vonatkozásában tett helyszíni ellenőrzéseit és annak megállapításait az építési naplóban dokumentálja.

Amennyiben Vállalkozó nem az értékelési szempontoknak minősülő megajánlásoknak megfelelően végzi a teljesítést, akkor az értékelési szempontoknak minősülő megajánlás megsértése súlyos szerződésszegésnek minősül, valamint a Megrendelő a hibás teljesítési kötbért is érvényesíti Vállalkozó felé.

Hibás teljesítés esetén a kijavítás idejére az összesített nettó vállalkozói díj 1 %-a/naptári nap. Maximális mérték: az összesített nettó vállalkozói díj 20%-a.

**7. ÉPÍTÉSI MŰSZAKI ELLENŐR ÉS FELELŐS MŰSZAKI VEZETŐ**

* 1. A Megrendelő a saját költségén a kivitelezési időtartam tekintetében az őt megillető, jelen Szerződésben meghatározott felügyeleti jogokat ellátó és kötelezettségeket végrehajtó személyt, mint építési műszaki ellenőrt köteles kijelölni. Az építési műszaki ellenőr a Megrendelőnek a Vállalkozóval a kivitelezési időtartam során a Vállalkozás koordinációjára irányulóan folytatandó kommunikáció céljából kijelölt kapcsolattartója, továbbá a 191/2009. (IX.15.) Korm. rendeletben foglalt feladatok elvégzője. A koordinációval összefüggő ügyekben a műszaki ellenőr nyilatkozatai ennek megfelelően egyenértékűek a Megrendelő nyilatkozataival.
	2. A 191/2009. (IX.15.) Korm. rendelet 13. §-ában foglaltaknak megfelelően a Munkálatok kivitelezésének felügyeletére a Vállalkozó köteles felelős műszaki vezetőt megbízni. Kivitelezési munka végzése esetén a felelős műszaki vezetőnek (vagy építésvezetőnek, mint helyettesének) mindig, folyamatosan az Építési Területen kell tartózkodnia és felügyelnie a Munkálatokat.

**8. VÁLLALKOZÓ TOVÁBBI KÖTELEZETTSÉGEI, FELELŐSSÉGE**

1.

* 1. A Vállalkozó a Szerződés teljesítése során betartja és teljesíti a hazai jogszabályok, illetve az európai uniós előírások kötelezően alkalmazandó rendelkezéseit, ideértve az érvényes tűzvédelmi, biztonsági és munkavédelmi előírásokat, illetve a jogszabályokban vagy az európai uniós előírásokban előírt értesítéseket megküldi, illetve kiszabott díjakat megfizeti. A Vállalkozó vállalja, hogy a Létesítmény minősége megfelel mind a felhasznált építőanyagok, mind a szerkezet és mindezek kivitele szempontjából a Szerződésnek, a vonatkozó engedély(ek)nek, továbbá, hogy a Vállalkozó a vonatkozó magyar szabványok és előírások szerint végzi a kivitelezést. A Vállalkozó az általa elvégzendő Munkálatok bármely részére vonatkozó minden egyes engedélyt (ideértve a Létesítmény vagy annak bármely része kivitelezéséhez és későbbi használatához a 8.2 - 8.5 pontban foglaltakon túl esetlegesen szükséges minden további hatósági engedélyt is), jogosítványt vagy jóváhagyást ésszerű időn belül megszerez, figyelembe véve a berendezések és építőanyagok szállítási idejét, illetve a Munkálatok befejezéséhez szükséges időt. A Vállalkozó a Munkálatokat a jelen Szerződés rendelkezései szerint és a hasonló létesítmények fejlesztésével foglalkozó szakmai vállalkozóktól elvárható legjobb gyakorlatoknak megfelelően teljesíti.
	2. Amennyiben a munkaterület átadás-átvételét követően bármilyen szolgáltatóval folytatott közműegyeztetési jegyzőkönyv hatályát veszti, a Vállalkozó feladata azok meghosszabbítása, abban az esetben is, ha ez tervezéssel, tervmódosítással jár, amely a Megrendelő feladata.
	3. Amennyiben a munkaterület átadás-átvételét követően bármilyen hatósággal folytatott szakhatósági eljárás hatályát veszti, a Vállalkozó feladata azok meghosszabbítása, abban az esetben is, ha ez tervezéssel, tervmódosítással jár.
	4. A bontási és építési hulladékokról a Vállalkozónak rendszeres nyilvántartást kell vezetnie, a munkálatok befejezését követően a bontási és az építési hulladék nyilvántartó lapot, valamint a hulladék kezelők átvételi igazolásait át kell adni hiánytalanul a Megrendelő részére. Ez a teljesítési igazolás kiadásának előfeltétele. Ezek környezetvédelmi hatóság felé történő benyújtása a Megrendelő feladata.
	5. Vállalkozó vállalja, hogy a Szerződésben meghatározott feladatokat teljes körűen végrehajtja, ideértve minden olyan munkát, munkarészt (függetlenül attól, hogy az a terven jelölésre került, vagy leírása megtörtént-e), mely a Szerződésben szereplő feladatok szakszerű és Megrendelő jelen Szerződésben rögzített igényeinek megfelelő elvégzéséhez, valamint az eredménynek a mindenkori hatályos jogszabályoknak, magyar szabványoknak, előírásoknak, irányelveknek és a Szerződésben foglalt elvárásoknak megfelelő rendeltetésszerű használatához, üzemeltetéséhez szükséges.
	6. Jelen Szerződés egyetlen rendelkezése sem mentesíti a Vállalkozót a 191/2009. (IX.15.) Korm. rendelet alapján fennálló kötelezettségei alól.

* 1. A Vállalkozó kijelenti, hogy a kivitelezési tevékenység végzéséhez szükséges valamennyi jogszabályi feltételnek megfelel, jogosultsággal rendelkezik és a jelen Szerződés időtartama alatt is eleget tesz ezen követelményeknek.

* 1. A Vállalkozó a Munkálatok tervszerű összehangolására vonatkozóan részletes, heti organizációs tervet köteles készíteni. A Vállalkozó az egyes munkaszakaszok elkezdését megelőzően bejelenti a Megrendelőnek a tervezett Munkálatot és folyamatosan egyeztet vele a Munkálatok előrehaladásáról.

A Munkálatokhoz szükséges szerszámokat, berendezéseket, segédanyagokat, gépeket a Vállalkozó biztosítja saját felelősségére és saját költségén, a sikeres teljesítéshez szükséges mértékben. Vállalkozó köteles gondoskodni arról, hogy a felhasznált anyagok, gépek, berendezések minősége megfeleljen a gyártó országokban alkalmazott szabványok előírásainak úgy, hogy maradéktalanul kielégítse az élet-, vagyon-, egészség- és munkavédelmi előírásokat. A Vállalkozó minden, az Építési Területre szállított felszerelése kizárólag a Munkálatok elvégzésének és teljesítésének célját szolgálhatja. A Vállalkozó megfelelő óvintézkedéseket tesz személyzete és a munkaerő egészségének és biztonságának védelme érdekében.

* 1. A Kbt. 138. § (2) bekezdésének megfelelőn a Vállalkozó teljesítésében köteles közreműködni az olyan közreműködő, alvállalkozó (a továbbiakban a jelen fejezetben: alvállalkozó), aki a jelen szerződés alapjául szolgáló közbeszerzési eljárásban részt vett a Vállalkozó alkalmasságának igazolásában. A Vállalkozó köteles a Megrendelőnek a teljesítés során minden olyan – akár a korábban megjelölt alvállalkozó helyett igénybe venni kívánt – alvállalkozó bevonását bejelenteni az elérhetősége, valamint a képviseletre jogosult megjelölésével együtt, amelyet az ajánlatában nem nevezett meg. Vállalkozó a jelen szerződés keretében ezúton nyilatkozik, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót.
	2. A Szerződés megvalósításába Vállalkozó további alvállalkozókat is bevonhat, amennyiben azokat a Kbt. 138. § (3) bekezdése szerint bejelentette. Vállalkozó az általa a teljesítésbe bevont alvállalkozókat megillető díjak alvállalkozók felé történő megfizetéséről köteles gondoskodni, és az alvállalkozók nem jogosultak semmilyen díj-, költségigénnyel vagy egyéb követeléssel a Megrendelővel szemben fellépni. Vállalkozó a Szerződés megkötésének időpontjában, majd - a később bevont alvállalkozók tekintetében - a Szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni, amely részt vesz a Szerződés teljesítésében. A Kbt. 43.§ (2) bekezdés ea) és eb) pontjai alapján az EKR-ben a Megrendelő köteles közzétenni az alvállalkozó megnevezését, adószámát, a közbeszerzésnek azt a részét, amelynek teljesítéséhez az alvállalkozót Vállalkozó igénybe kívánja venni, továbbá az alvállalkozói teljesítés várható százalékos arányát a teljesítésen belül, valamint az ellenszolgáltatás alvállalkozói szerződésben meghatározott értékét, ezért a Vállalkozó a Kbt. 138.§ (3) bekezdése alapján az alvállalkozók bejelentésével egy időben köteles ezen adatokat is megadni. Vállalkozó emellett köteles az alvállalkozói teljesítést követően nyilatkozni az alvállalkozói teljesítés tényleges százalékos arányáról, az ellenszolgáltatás teljesítésének időpontjáról és a kifizetett ellenszolgáltatás értékéről. Ezen adatok adattartalmáért a Vállalkozó felel.
	3. Az olyan alvállalkozó helyett, aki a közbeszerzési eljárásban részt vett a Vállalkozó alkalmasságának igazolásában, csak Megrendelő hozzájárulásával és abban az esetben vehet részt a teljesítésben más alvállalkozó, ha a Vállalkozó ezen alvállalkozó nélkül vagy a helyette bevont új alvállalkozóval is megfelel azoknak az alkalmassági követelményeknek, amelyeknek a Vállalkozó a közbeszerzési eljárásban az adott alvállalkozóval együtt felelt meg.
	4. A Vállalkozó felelős a berendezések, építőanyagok, a vállalkozói felszerelés és egyéb, a Munkálatok elvégzéséhez és a jelen Szerződés teljesítéséhez szükséges dolgok beszerzéséért, szállításáért, átvételéért, kirakodásáért és biztonságos tárolásáért.
	5. A Vállalkozó kötelezettségét képezi az Építési Területen a Vállalkozó vagy bármely alvállalkozó igényei szerint szükséges víz, villamos áram és csatornaszolgáltatás rendelkezésre állásának biztosítása, a kivitelezéshez szükséges energiavételezési helyek, közművek kialakítása, az illetékes hatóságok által hitelesített mérőórák felszerelése. A Felek rögzítik, hogy az Építési Terület átvételétől annak visszaszolgáltatásáig elhasznált közmű díjak a Vállalkozót terhelik.
	6. Vállalkozó köteles a kivitelezés alatt elektronikus építési napló(ka)t vezetni a 191/2009. (IX.15.) Korm. rendelet szerint. Véleménykülönbség esetén a naplóból mindkét fél álláspontjának egyértelműen ki kell tűnnie. A helyszíni képviselők nincsenek feljogosítva a Szerződés módosítására, sem olyan egyezség megkötésére, amely a Szerződés rendelkezéseire befolyással van.

Abban az esetben, ha a naplóbejegyzés a Szerződés esetleges módosítását (pénzügyi, határidő, stb.) vonná maga után, akkor haladéktalanul, de legkésőbb 5 (öt) munkanapon belül a Vállalkozónak egyeztetést kell kezdeményeznie. A Szerződéstől eltérő teljesítésre kizárólag az egyeztetés eredményeként aláírt szerződésmódosítás jogosítja fel a Vállalkozót. Szerződésmódosítás hiányában pénzügyi- vagy határidő-módosítás nem hajtható végre.

* 1. A Vállalkozó tudomásul veszi, hogy amennyiben nem teljesíti valamely, a Munkálatokkal kapcsolatos kötelezettségét, a Megrendelő jogosult a kérdéses Munkálatot elvégezni, illetve harmadik személlyel elvégeztetni és az ezzel kapcsolatosan felmerülő igazolt költségeket a Vállalkozótól behajtani. Ez a rendelkezés a Szerződésben vagy jogszabályban előírt más jogkövetkezmények mellett is alkalmazandó. A Vállalkozó helyett jelen pont szerint elvégzett Munkálat teljesítése nem befolyásolja a határidőket, jótállást vagy szavatosságot, melyeket Vállalkozó jelen Szerződés vagy jogszabály alapján vállalt.
	2. A Vállalkozó a Többletmunkák elvégzésére is köteles és a Többletmunkák elvégzése után a Vállalkozói Díjon felül külön díjazásra nem jogosult.
	3. A Megrendelő a Munkálatok megvalósítása során a Munkálatok előrehaladását jogosult a helyszínen ellenőrizni. A Megrendelő a teljesítést a Műszaki Dokumentáció és a jelen Szerződés rendelkezései alapján vizsgálja meg és értékeli. Megrendelő minden intézkedését, amelyet a teljesítés szerződés-szerűségének betartatásáért tesz, dokumentálni köteles.
	4. A Vállalkozót terheli a kivitelezéssel kapcsolatos minden felelősség és kárveszély az Építési Terület Megrendelő részére történő visszaadásáig.

A Vállalkozó köteles a Vállalkozó által bevont alvállalkozók munkáját összehangolni.

* 1. A Vállalkozó teljes felelősséggel tartozik minden olyan bírságért, amelyet annak következtében rónak ki, hogy Vállalkozó jelen Szerződés teljesítése során nem tett eleget jelen Szerződés szerinti vagy jogszabályi kötelezettségeinek. A vonatkozó engedélyek (amennyiben felmerül) előírásainak megsértéséből származó minden költségért vagy kárért is a Vállalkozó felel.
	2. Vállalkozó a jelen Szerződés aláírásával kizárólagos és korlátlan felhasználási engedélyt biztosít a Megrendelőnek az általa – vagy alvállalkozója, munkavállalója, közreműködője által – a jelen Szerződés alapján készített szellemi alkotásnak minősülő tervekre, Munkálatokra (**Kizárólagos Felhasználási Engedély**). A Kizárólagos Felhasználási Engedély kiterjed a jelen Szerződés alapján elkészített dokumentumok, egyéb szellemi alkotások (a Dokumentumok) átdolgozására, akár fizikai formában, akár elektronikus úton történő többszörözésére, kép formájában való rögzítésére, illetve a Dokumentumok számítógéppel vagy más eszközzel elektronikus adathordozóra történő másolására. A Kizárólagos Felhasználási Engedély alapján mind a Megrendelő, mind az általa kijelölt harmadik személy felhasználhatja, átdolgozhatja a Dokumentumokat. A Vállalkozó további felhasználási engedélyt senkinek nem adhat a jelen Szerződés keretében létrejött Dokumentumokra vonatkozóan. A Vállalkozó a jelen Szerződés teljesítését követően nem jogosult a Dokumentumok felhasználására. A Vállalkozó köteles gondoskodni arról, hogy a Dokumentumokkal kapcsolatban sem a Vállalkozónak, sem harmadik személynek nincs és — időbeli, területi és egyéb korlátozás nélkül — a jövőben sem lesz olyan szerzői vagy egyéb, a szellemi alkotások körébe tartozó joga, amely a Megrendelőt bármilyen módon vagy mértékben akadályozná a szellemi alkotások kizárólagos felhasználásában. A jelen pontban foglalt rendelkezés nem vonatkozik azokra a szerzői jogokra, amelyek átruházása, illetve átszállása jogszabály erejénél fogva kizárt. A jelen pontban meghatározott kötelezettség teljesítésének, illetve a Kizárólagos Felhasználási Engedély megadásának ellenértékét a Vállalkozói Díj magában foglalja.

8.19 Vállalkozó a munkaterület átadás-átvételig köteles Kivitelezési ütemtervet készíteni, melynek tartalmaznia kell a műszaki előrehaladással kapcsolatos adatokat, ütemezést, valamint munkaerő és gépi ráfordítást. Amennyiben a kivitelezés alatti módosítása válik szükségessé, azt a Műszaki ellenőrrel jóvá kell hagyatni és a módosított, aktualizált ütemtervet újra be kell nyújtani minden alkalommal, amikor a korábbi ütemterv nem egyezik meg az előrehaladás aktuális mértékével vagy a Vállalkozó kötelezettségeivel.

8.20. A Vállalkozó az utófelülvizsgálati eljárásban köteles közreműködni. Az utófelülvizsgálatot a Megrendelő hívja össze a teljesítést követően évenként a jótállási időtartam végéig. Az utófelülvizsgálati eljárásban a Felek a teljesítés szerződésszerűségét és a hibás/hiányos teljesítésből eredő hibákat/hiányosságokat vizsgálják és jegyzőkönyvben rögzítik. Vállalkozó a jegyzőkönyvben nyilatkozik a hibák kijavításának határidejéről, mely összességében nem lehet több mint 10 (tíz) nap.

9. JÓTÁLLÁS, szavatosság

* 1. A Vállalkozó a jelen Szerződés alapján elvégzett Munkálatokra vonatkozóan a végteljesítési igazolás kiállításának napjától számított 36 hónap időtartamra *( a 3. rész esetében az értékelési szempont szerinti vállalás alapján módosítandó)* (Jótállási Időszak) teljeskörű jótállást vállal azzal, hogy ez nem lehet rövidebb, mint a jogszabályokban kötelezően előírt jótállási idő. A Vállalkozót a fenti jótállási kötelezettségen túl a jogszabályban rögzített szavatossági kötelezettségek is terhelik.

* 1. A Vállalkozót a fenti jótállási kötelezettségen túl a jogszabályban rögzített szavatossági kötelezettségek is terhelik.
	2. A Vállalkozó jótállási kötelezettsége alapján az igényt a Megrendelő érvényesíti. A Megrendelő jótállási igényérvényesítésében közreműködik a Műszaki ellenőr. A Megrendelő, vagy a műszaki ellenőr értesíti a Vállalkozót, ha a jótállási idő alatt valamilyen hiba jelentkezik, vagy kár bekövetkezik, megadva a hiba leírását.
	3. A Megrendelő gyakorolhatja az 9.5-9.7. pontokban foglalt, továbbá ezen túlmenően valamennyi jogszabályban rögzített jótállási és/vagy szavatossági jogot.
	4. Kijavítás
		1. A Megrendelő határozza meg a javítás határidejét. A Vállalkozónak a javítás módjáról Javítási Technológiai Utasítást kell készítenie. A Vállalkozó köteles a jótállási Időszak egész ideje alatt a Megrendelő és/vagy a műszaki ellenőr ésszerű utasításának megfelelően az előírt határidőn belül kijavítani és/vagy helyreállítani minden hibát, hiányosságot, tönkrement részt stb., amelyre a Megrendelő utasítja. Ha a hiba vagy a hiányosság olyan, amelyért Vállalkozó felelős, a feltárás elvégzésével kapcsolatban felmerült költséget a hiba kijavításának költségein felül a Vállalkozó viseli.
		2. A Vállalkozó a jótállási Időszakban előírt, a hibás teljesítéséből fakadó kijavítási munká(ka)t a saját költségén köteles elvégezni, és köteles továbbá megtéríteni mindent kárt, amelyet az ilyen hibás teljesítés okoz.
		3. Ha bármely hiba vagy hiányosság merül fel a Projekt tárgyán a jótállási Időszak lejárta előtt, a műszaki ellenőr és/vagy a Megrendelő jogosult utasítani a Vállalkozót – egy másolatot küldve a Megrendelőnek –, hogy irányítása szerint tárja fel a hiba okait.
	5. Kijavíttatás más Vállalkozóval
		1. Abban az esetben, ha a Vállalkozó elmulasztja a hibák kijavítását az előírt határidőn belül, vagy nem kezdi meg ésszerű határidőn belül, illetve megkezdte, de nem végzi el azokat az előírt ütemben, a Megrendelő jogosult saját maga elvégezni, vagy a közbeszerzési szabályok betartása mellett más vállalkozókkal elvégeztetni.
		2. A kijavítás elmaradása esetén a Megrendelő jogosult a hiba kijavításával ténylegesen felmerült, vagy Megrendelő által előzetesen becsült összegben az összes költségét a Vállalkozótól igényelni közvetlenül. A Megrendelő az általa becsült összeggel a munkák teljes körű elvégzését követően köteles a Vállalkozó felé elszámolni.
	6. Kicserélés
		1. Jótállás esetén a Megrendelő kicserélésre vonatkozó igényt érvényesíthet, ha ezzel nem okoz aránytalan többletköltséget a Vállalkozónak figyelemmel az áru, szolgáltatás hibátlan állapotban képviselt értékére, a szerződésszegés súlyára és a kellékszavatossági jog teljesítésével a Megrendelőnek okozott érdeksérelemre.
		2. A Megrendelő kicserélésre vonatkozó igényében köteles megadni – figyelemmel a Közbeszerzési Műszaki Leírásban foglaltakra – azokat a kötelező műszaki paramétereket, amelyek kicserélés esetén – ha a csere tárgya már nem áll rendelkezésre – az egyenértékűségét megalapozzák.

10. BIZTOSÍTÁS

1. 1. Vállalkozó köteles a kivitelezés teljes időtartamára az 1. rész esetében legalább 25 millió,- Ft összegű káreseményenkénti és 50 millió Ft/év kártérítési limitű, 2. rész esetében legalább 20 millió,- Ft összegű káreseményenkénti és 40 millió Ft/év kártérítési limitű, 3. rész esetében legalább 10 millió,- Ft összegű káreseményenkénti és 20 millió Ft/év építés-szerelési felelősségbiztosítás megkötésére és fenntartására, amelynek fedezeti hatálya kiterjed a Szerződés tárgyában okozott károkra és a következményi károkra egyaránt. A Vállalkozó köteles a szerződés hatálybalépéskor átadni a Megrendelő számára a biztosítási kötvényt és a feltételrendszert. A biztosítás Magyarországon bejegyzett vagy a határon átnyúló szolgáltatás keretében az MNB engedélyével rendelkező biztosítótársasággal kötendő.
2. A SZERZŐDÉS IDŐTARTAMA és megszüntetése
3.

11.1 Megrendelő tájékoztatja a Vállalkozót, hogy jelen eljárást feltételes közbeszerzési eljárásként indítja meg, abban az esetben, ha a 2024. évi LXXIV. törvény 251. § (1) bekezdése szerinti – jelenleg még nem ismert – Kormányrendelet kiterjed jelen eljárásra. A feltételes közbeszerzési eljárás a szerződés hatálybalépésének a feltétele a 254. § (3) bekezdése szerinti vélemény rendelkezésre állása.

11.2 Amennyiben az 11.1 pont szerinti feltételek a Szerződés mindkét Fél által történő aláírását követő száznyolcvan (180) napon belül nem teljesülnek, – a Felek eltérő, előzetes írásbeli megállapodásának hiányában, a Ptk. 6:116. § (1) bekezdésére tekintettel – a Szerződés nem lép hatályba, és automatikusan, külön jogcselekmény nélkül megszűnik. Vállalkozó a Megrendelővel szemben a jelen pont szerinti esetben semmiféle jogcímen nem támaszthat igényt.

11.3 A jelen Szerződést bármely Fél jogosult azonnali hatállyal megszüntetni írásban, amennyiben a másik Fél a jelen Szerződésből eredő bármely lényeges kötelezettségét súlyosan megszegi és írásos felszólításra sem orvosolja.

11.4 A Szerződés megszűnésére irányadó a Ptk. 6:249. § (1) bekezdésében foglalt általános elállási jog is. A Megrendelő a jelen szerződés szerinti szolgáltatás egésze, valamint annak egy része vonatkozásában is elállhat a Szerződéstől. A Megrendelő a jelen pont szerint gyakorolt elállási jogát nem köteles indokolni és elállás miatt kizárólag az elvégzett munkák után járó meg nem fizetett Vállalkozói díj megfizetésére korlátozódik a felelőssége.

* 1. A Megrendelő a szerződést felmondhatja, vagy – a Ptk.-ban foglaltak szerint – a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a 141. § alapján új közbeszerzési eljárást kell lefolytatni;

b) a Vállalkozó nem biztosítja a 138. §-ban foglaltak betartását, vagy a Vállalkozóként szerződő fél személyében érvényesen olyan jogutódlás következett be, amely nem felel meg a 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés semmis.

* 1. Megrendelő köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
	2. A Megrendelő jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

12. VEGYES RENDELKEZÉSEK

1. 1. Jelen Szerződésre a magyar jog irányadó.

12.2 Felek alkalmazzák a Kbt. 131. § és 143. § (1)-(3) bekezdéseinek rendelkezéseit.

* 1. Részleges érvénytelenség

Amennyiben a jelen szerződés bármelyik rendelkezése vagy annak bármelyik része érvénytelen, ez nem érinti a jelen szerződés többi rendelkezését vagy az adott rendelkezés többi részét, amelyek továbbra is megőrzik teljes hatályukat és érvényüket, kivéve, ha a Felek az érvénytelen rész nélkül nem kötötték volna meg a jelen Szerződést

* 1. Joglemondás

A Felek jelen Szerződés bármely rendelkezésének teljesítéséről való lemondása csak akkor tekintendő hatályosnak, ha írásban, az adott Fél által szabályszerűen, a módosítások aláírásával megegyező módon aláírva történik. Az adott Fél jelen Szerződés valamely meghatározott rendelkezésének teljesítéséről való lemondása nem tekintendő az adott rendelkezés jövőbeli teljesítéséről vagy a Szerződés bármely más rendelkezésének a teljesítéséről való lemondásnak. A Szerződésből fakadó valamely jog gyakorlásának valamelyik Fél általi elmulasztása vagy késedelme nem minősül az arról való lemondásnak, és a Szerződésből fakadó valamely jog egyszeri vagy részleges gyakorlása nem zárja ki annak későbbi gyakorlását.

* 1. Vis maior

Felek nem felelnek kötelezettségeik elmulasztásáért, ha annak oka rajtuk kívülálló, előre nem látható és el nem hárítható külső tényező. A Felek az egyértelműség kedvéért rögzítik továbbá, hogy a rossz, vagy a Munkálatokat nehezítő időjárást nem tekintik vis maior eseménynek. Felek az ilyen jellegű eseményekről azok megtörténtét követő 1 munkanapon belül, írásban kötelesek értesíteni egymást, mellékelve az esemény leírását, az érintett kötelezettségeket és a teljesítésben várható késedelmet. Amennyiben ilyen értesítés küldése nem történt meg, a vis maior által érintett Fél mentesül a kötelezettségei alól.

Amennyiben az elháríthatatlan külső ok miatt a Szerződés teljesítése kilencven (90) napot meghaladó késedelmet szenved, bármelyik Fél jogosult a szerződéstől elállni azzal, hogy a másik Félnek az ilyen elállás által okozott kár megtérítésére kötelezettsége nincs.

Annak érdekében, hogy egy vis maior esemény megtörténte a szerződéses kötelezettségek teljesítése alóli felmentés okaként elfogadható legyen, a jelen Szerződés teljesítésében megakadályozott Fél köteles a másik Felet a fenti rendkívüli körülmények előállásáról írásban tájékoztatni. Ezt a tájékoztatást jogosulatlan késedelem nélkül kell nyújtani feltéve, hogy a vis maior esemény ebben nem akadályozza meg a Felet. Az értesítésben a teljesítésben beálló késedelem várható időtartamát is fel kell tüntetni. Felek rögzítik, hogy a teljesítési határidő csak és kizárólag a Kbt. 141. §. alapján módosítható.

* 1. Bírósági kikötés

A Felek a jelen Szerződésből vagy azzal összefüggésben, annak megszegésével, megszűnésével, érvényességével vagy értelmezésével kapcsolatos jogvitáikra (hatáskörtől és pertárgyértéktől függően) kikötik a Komáromi Járásbíróság és a Tatabányai Törvényszék illetékességét.

* 1. Titoktartás

A Felek kötelesek titkosan kezelni a jelen Szerződés teljesítése során vagy azzal összefüggésben tudomásukra jutott, a másik Felet érintő minden olyan információt, amelyet még nem hoztak nyilvánosságra, és amelynek közlése a másik Félre vagy a másik Féllel kapcsolatban álló más jogalanyra hátrányos következményekkel járhatna, vagy ezek hátrányos megítélését eredményezhetné, gazdasági érdekeiket sértené, vagy veszélyeztetné. A Felek gondoskodnak továbbá arról, hogy személyzetük, tanácsadójuk és a velük szerződéses kapcsolatban álló egyéb felek ezt a titoktartási kötelezettséget az adott Féllel fennálló jogviszonyuk ideje alatt és annak megszűnését követően betartsák.

12.8 A Felek rögzítik, hogy a Szerződés módosítása vagy módosulása kizárólag írásban, a Kbt. 141. §, valamint a kapcsolódó végrehajtási rendeletek rendelkezéseivel összhangban történhet.

* + - * 1.

Mellékletek:

 1. melléklet: Közbeszerzési Dokumentumok (fizikailag nem kerül csatolásra)

2. melléklet: Vállalkozó ajánlata

3. melléklet: Biztosítási kötvény

4. melléklet: Műszaki ütemterv és organizációs terv

Felek a jelen Szerződést elolvasták és értelmezték, és miután a szándékukkal tökéletesen megegyezőnek találták, cégszerűen aláírták.

Kelt: ………………….…………..

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Kisbér Város Önkormányzata** Sinkovicz Zoltán polgármester**Megrendelő** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**………………………….**…… ügyvezető**Vállalkozó** |